Dette er fiktion. Figurer, steder og hændelser er fiktive.
Børn er filmet under opsyn.
TEMPEST
Du træder ind i min verden nu.
Glem alt, der har beskyttet dig.
Dine naturlige rettigheder, grundloven og landets love,
din diplomatiske immunitet…
…og din store arv.
Fra nu af styrer jeg det hele.
Er du bange?
Ja.
Hun er ikke særlig bange, vel?
Vis hende, hvad ægte frygt er.
Vis hende, hvordan ægte håbløshed og fortvivlelse føles.
Gør hende så ulykkelig, hun ville ønske, at hun aldrig var blevet født.
Mor, hvor skal vi hen?
Hvad er din plan?
Junsang, hvad ved du om kvinder?
Kvinder vil have det største og det mest magtfulde i verden.
Og jeg er ved at få fingrene i det.
Alle, der står i vejen i aften, kommer ikke ud i live.
Det var sådan, din bror døde.
Munju møder snart samme skæbne.
Du arver alt, jeg har, så jeg gør alt det her for dig.
Dræbte du Junik for min skyld?
Hvad synes du, at du skal gøre nu?
FORTJENSTMEDALJE YU UNHAK
HÆDERSBEVISNING YU UNHAK
VÆR TRO TIL DØDEN, OG JEG VIL GIVE DIG LIVETS SEJRSKRANS
YU JONGGIL
Hun vil gerne se dig, Munju.
Junsang.
Jeg husker den dag, du blev anklager,
og den dag, du blev årets anklager.
Junik var så stolt over
at have en så sej og dygtig bror som anklager.
Junsang,
Junik blev dræbt af din mor.
Og i aften vil utallige liv være i fare på grund af hende.
Den eneste, der kan stoppe hende nu…
…er dig.
Ti stille.
Du aner ikke, hvad du snakker om.
Jeg har et spørgsmål, svigermor.
Hvor længe har du været Stella Young?
Siden 1983, vistnok.
Hele min familie blev sendt i eksil i USA på grund af min mands bestikkelsessag.
Forleden deltog jeg i en velgørenhedsauktion,
hvor jeg bød på et smukt kunstværk,
men tabte. Så jeg vendte mig om for at se, hvem der havde vundet
og blev forblændet af en smuk kvinde. Så, tre dage senere…
Tro det eller ej, der stod maleriet foran vores dør.
Tænk at vi skulle mødes sådan igen, og jeg uden mine…
Der opdagede jeg mine skjulte talenter
inden for selskab, hemmelighedskræmmeri og sammensværgelser.
PAS
Som hustru til en korrupt politiker
var jeg præcis den slags konsulent, CIA havde brug for.
En, der kunne rapportere om koreanske politikere og grave smuds frem.
Vi skal skubbe ham ud langsomt, uden at han opdager det.
Mens vi støttede USA-venlige politikere,
stortrivedes vores firma med amerikansk opbakning.
SEOUL FLYSHOW 2000
Så begyndte vi at hjælpe amerikanske forsvarsleverandører
med at sælge våben til den sydkoreanske regering,
og dér fandt jeg endelig min rette hylde.
En våbenhandler måler fortjeneste ud fra, hvor mange maskingeværer, mortérer
og jord-til-luft-missiler, man kan sælge.
Men jeg tænkte på, hvor mange hjerter kuglerne ville gennembore,
hvor mange kampvogne raketkasterne ville smadre,
og hvor mange jagerfly missilerne ville skyde ned.
Det var dér, jeg begyndte at drømme om ubåde.
Strategiske atomubåde, der kunne affyre ballistiske missiler,
uden at nogen anede det.
Den mistænkte er efter sigende den nordkoreanske agent Paik Sanho.
Står Nordkorea bag?
Vi har lukket alle hovedveje.
Alle beredskabsenheder i området er på vej til stedet.
Alle veje omkring Det Blå Hus er spærret af.
Paik Sanho. Hvad vil du?
Chefen for efterretningstjenesten træder ud nu.
Der er fastgjort et kilo C-4 til ham. Det springer, hvis en af os dør.
Vi skal holde en sikkerhedsafstand på mindst 20 meter.
Sikkerhedsenhed et, træk jer 20 meter tilbage.
Først vil jeg vise jer, hvad ét kilo C-4…
…kan gøre.
"Vær tro indtil døden…
og jeg vil give dig livets sejrskrans."
Er du kommet til skade?
Yus hus er lige sprunget i luften!
Hvad?
Sprængte du mit hus i luften?
Var det et citat fra Bibelen?
Din far, kalligrafen, var chef for forsvarets kontraspionagekommando
og blev en legende ved at rense ud blandt 3000 venstreorienterede.
"Hvis du ikke kan finde kommunister, så skab dem."
Var det også en af hans replikker?
Din skiderik!
Hvad vil du?
Jeg vil tale med præsidenten.
DET BLÅ HUS
Bare ét minut.
Hvis jeg bare kan få ét minut ansigt til ansigt med præsidenten,
kan I anholde mig bagefter.
Så lader jeg chefen for efterretningstjenesten gå uden en skramme.
Skyd ham! Jeg er ligeglad med, hvad der sker mig!
Lad ham ikke sige ét ord mere!
Præsidenten skal ikke høre ét ord mere fra denne nordkoreanske spion!
-Giv ikke efter for terroristens krav. -Tiden arbejder for os, fru præsident.
Selv i værste fald er det kun Yu, som vi mister.
Vent med at skyde, til jeg giver ordren.
Fru præsident.
Jeg sætter både chefens og mit eget på spil for det ene minut.
Og utallige liv afhænger også af det.
Der er ingen tid.
Hvis nogen af jer har modet, så skyd ham!
Jeg vil takke jer for det!
Hvad venter I på?
Skyd ham, I uduelige fjolser!
Nej, fru præsident!
Du må ikke tale med ham!
Lad ham gå.
Tal ikke med ham for min skyld, ellers samarbejder du med en spion!
Tal.
Du har præcis ét minut.
Den 13. august 2007.
Jeg er sikker på, at det er en dag, du aldrig glemmer.
Kan du lide Proust, fru præsident?
Den franske forfatter?
Nej.
Jeg kan ikke udstå snak uden ende.
Vi kunne bruge vores dyrebare minut på at drøfte min litteratursmag,
men jeg er utålmodig
som en ægte koreaner.
Er der mere, du vil sige?
Ellers er vi færdige her.
Hans minut er gået. Anhold ham.
Din skiderik.
Du pønser på noget, gør du ikke?
Men du kommer ikke til at møde præsidenten igen.
Det skal jeg nok sørge for.
Og din bedstemor?
Hun døde for to dage siden,
mens hun ventede på dig.
Se? Jeg sagde, du skulle droppe den kvinde og tage af sted med din bedstemor.
Du har selv rodet dig ud i det her, svin.
Jeg opbyggede mit ry ved diskret at løse problemer for uroplagede lande.
Det var ikke let at blive verdens førende våbenhandler,
men jeg kunne altid holde mine skibe i bevægelse,
og jeg havde gode forbindelser til diktatorer.
Så en dag gik det op for mig.
Jeg havde fået tildelt magten af USA og privilegiet at få adgang til Nordkorea.
Aseom Shipping meddelte…
Det mest lukkede land i verden,
hvor våben af høj kvalitet kunne produceres når som helst.
Jeg byggede fabrikker dér, udviklede teknologi
og solgte våben til lande under sanktioner,
alt sammen i dybeste hemmelighed.
For min magt kom af, at ingen vidste, hvem jeg egentlig var.
Men jeg ved, at det ikke varer evigt.
Derfor måtte jeg skabe mit drømmevåben, mens jeg stadig kunne.
Atomvåben er faktisk en gave for små lande.
Gensidig garanteret ødelæggelse.
Hvis jeg har et våben, der kan udslette min fjende, selv hvis jeg dør,
når regnskabets time kommer,
så står jeg skulder ved skulder med vores største og stærkeste fjende.
Stormagterne tror altid, at de er de eneste,
der har penge og teknologi til atomvåben.
Men…
…hvad hvis De havde en atomubåd, Deres Majestæt?
Idisha ville være urørlig i enhver krig.
Før ubåden er Deres,
så lad verden vide, at De ikke frygter nogen,
og at De kan trykke på atomknappen når som helst.
Den 13. august 2007 i Basel
var vi desperate.
Firpartfredssamtalerne på Koreahalvøen var
ved at bryde sammen dagen efter uden konkrete resultater.
Åh, undskyld jeg kommer for sent.
Slet ikke. Vi er lige begyndt. Dejligt at se dig, Munju.
Vi talte om mit møde med Kim Jongkwan,
Nordkoreas repræsentant, i går aftes.
Åh, jeg er lutter øren.
Vi mødtes i hotellobbyen klokken ti.
N'allez pas trop vite.
Tag den med ro.
Undskyld, hvad?
Det ville Proust have sagt, hr. Hughes.
Tag det lidt med ro, ellers misser vi det allervigtigste.
Hvordan han kom dertil, om det var tilfældigt eller aftalt,
og om han kom alene eller med nogen.
Javel. Proust, la madeleine.
Men jeg er ret sikker på, han sagde:
Det vækker virkelig minder fra mit speciale i fransk litteratur.
Men, Munju,
Patrick er USA’s repræsentant. De er vilde med Hemingway.
De mener, det vigtigste er den ene sande sætning.
Vidste du ikke det?
Det er ganske rigtigt. Men i dag, til ære for Munju,
vil jeg forsøge mig med en Proust-inspireret forklaring.
Hvis I undskylder mig, skal jeg lige på toilettet.
-Som koreaner er jeg ikke så tålmodig. -Selvfølgelig.
Kina har netop overbevist Nordkorea.
De beder os få USA til at ændre holdning.
USA vil ikke presses tre mod én.
Så sig til ham, at hvis de holder lidt igen,
kan vi vende det om og presse Nordkorea tre mod én.
Planen lykkedes.
Og næste dag blev de fire lande enige om en fælles udtalelse.
Det var utroligt…
Som at se fire floder, der løber hver sin vej,
for til sidst at flyde sammen til én.
Nå, har du en besked til mig, der kan ændre flodernes løb?
Men det ændrede ikke vores liv.
Mens politikere og diplomater forhandlede og udsendte erklæringer,
holdt topmøder og gentog succeser og fiaskoer,
der sultede vi.
Vi knoklede som hunde.
Og vi døde, som om intet betød noget.
Atommissiler blev bygget alligevel.
Jeg er hverken sydkoreaner, nordkoreaner eller amerikaner.
Jeg kom for at give en besked til USA’s præsident
for at sikre, at ingen atombomber falder på noget land.
Du, fru præsident,
skal sørge for, at det sker.
EFTERRETNINGSTJENESTEN
Overdrag venligst Paik Sanho nu.
Du går over stregen, fru præsident.
Det er dig, der går over stregen.
Hvad er det her?
Jeg er anklager Kang Gyeongtae fra korruptionsefterforskningen.
Yu Unhak, du er anholdt for at have fabrikeret seks spionsager.
Stå stille, din skiderik.
Hvornår besluttede du at gå efter mig?
Da du fortalte om din plan om at hænge Seo Munju ud som spion.
Jeg kunne ikke lade sådan en manipulation finde sted under min ledelse.
Hvad mener du, en spion er, fru præsident?
En spion er en, som jeg…
som vi har besluttet ikke hører til i dette land.
Og nu vender en spions datter hjem og prøver at blive præsident?
Hvis vi ikke engang kan forhindre, at én som hende bliver præsident,
hvad er så meningen med, at vi findes?
Tak for din udtalelse.
Resten kan du forklare i retten.
Du er anholdt.
Du har ret til at tie stille. Alt, hvad du siger, kan bruges imod dig…
Når ubåden bliver leveret i nat…
…vil Idishas konge true USA.
Han vil påstå, at Idishas nyeste ubåd ligger i Stillehavet,
med 16 atommissiler rettet mod det amerikanske fastland.
Jeg har ventet længe på denne dag.
-På hvad? -Jeg har altid tænkt,
at Idishas konge var en kujon og for bange til at trykke på knappen.
Det er 80 år siden, at atombomben blev opfundet,
men den er jo kun blevet brugt én gang, så…
Du har vel ikke tænkt dig selv at affyre den, vel?
Hvis jeg indtaster koden her og affyrer missilerne nu…
…hvordan tror du så, at denne dag vil gå over i historien?
FORSIGTIG
"Idishas konge blev vanvittig og sendte atommissiler mod USA"?
Forstår du nu?
Jeg kan begå den mest ødelæggende handling i menneskets historie,
uden at mit navn nogensinde nævnes.
Jeg sagde det jo.
Selv når jeg sælger en enkelt kugle, tænker jeg på det hjerte, den rammer.
Vi har fået oplysninger om, at en ubåd i øjeblikket er på vej
mod midten af Stillehavet.
I morgen kan Idishas konge melde ud, at han vil rette et atommissil mod USA.
Med al respekt, fru præsident,
hvis jeg må spørge,
hvad bygger du det egentlig på?
Tror du på, at Idishas konges udmelding er sand?
Du ser på transaktioner fra 38 konti i fem banker.
Camila, jeg kan bevise for dig, at den ene milliard dollars,
der er overført de sidste 72 timer, går til køb af masseødelæggelsesvåben.
Du skal fastfryse de penge, før de når nordkoreanerne.
Anderson, du skal falde ned.
Er det sandt, fastfryser vi selvfølgelig kontiene og indfører sanktioner,
men det er enorme mængder data, og det vil tage tid at gennemgå det hele.
Forstået.
Pengene kommer fra Idisha og går til Aseom Shipping.
Vent. Prøver du at sige, at det handler om den ubåd?
Okay. Undskyld, Camila. Jeg sætter dig i en svær situation,
men du må stole på mig og fastfryse de konti lige nu.
Anderson, du ved, jeg løber en stor risiko ved blot at tale med dig i telefonen.
Jeg kan blot love dig, at jeg vil gøre mit bedste.
-Stå stille! -Stands! Ned på knæ!
Hold hænderne oppe!
Anderson Miller.
Hr. præsident?
Først påstår du, at denne ubåd ikke findes,
og nu insisterer du på, at den er på vej ud i Stillehavet.
Og i morgen har den USA i sigtekornet.
Har jeg forstået det rigtigt?
Ja, hr. præsident.
Først troede jeg ikke, der var en ubåd.
Der var bare ikke nok beviser.
Men noget stemte ikke.
Denne kapacitet. De havde hverken penge eller materialer.
Så for at dække over det, var deres plan at blære sig med våbnene,
de faktisk havde, for at få os til at tro, at de kunne bruge dem når som helst.
Skal jeg virkelig tro på, at Nordkorea byggede en atomubåd,
men ville holde det hemmeligt? Nej, det hænger ikke sammen, hr.
Men hvad nu hvis de fik penge og materialer
et andet sted fra?
Hr. præsident, jeg kan vise dig fem års finansielle transaktioner,
der viser, at Idisha køber ubåden af Nordkorea.
Jamen…
hvad forventer du så helt præcist, at vi skal gøre?
Fastfrys Idishas pengeoverførsler til Nordkorea.
Stands overførslen fra at gå igennem.
Hr. præsident.
Du har magten til
at føre os tilbage til en tid, før det her fandtes.
Fru præsident.
-Aseom Shipping. -Hallo? Hvem er det?
-Hvad mener du? -Hvilken bank sagde du?
Det ser ud til, at alle vores konti er fastfrosset.
For at sende pengene nordpå inden midnat skal vi melde det til forkvinden.
-Hr. Du må se på det her. -Okay.
Junik var ulykkelig hele sit liv på grund af dig.
Hvad?
Du var så meget imod vores ægteskab,
at han overvejede at kappe båndet og begyndte at granske dig.
Han ville forstå, hvorfor du var sådan.
Og sådan fandt han ud af, at han ikke var din biologiske søn.
Vidste Junik det?
Han kendte også til din ulykkelige barndom.
Hun var et fattigt barn.
Hun voksede op alene nær en amerikansk base som en herreløs hund.
Da hun var ni år, stak hendes mor af med en amerikansk soldat.
Så hun måtte klare sig selv ved at passe børn og hjælpe travle mødre.
Jeg blev gift ind i salthandlerens familie som hans anden kone
og besluttede at gifte hende væk til den ældste søn
og løj om hendes engelskkundskaber
og påstod, at hun var uddannet fra Ewha Womans University.
Jeg ville have min egen person i huset.
Dengang anede jeg ikke, hvor vanvittig hun egentlig var.
Da du var ni år, vidste ingen noget.
Siden da har du kastet sten efter dem.
Stenene blev større og større,
og nu er de blevet til missiler.
Jeg blev født af den svageste kvinde blandt magtesløse kvinder
i et lille land, der ikke engang kunne bestemme
over sin egen frihed, opdeling eller krige.
Og selv den kvinde forlod mig.
Er det ikke utroligt?
At én som mig nu kan give dem igen for alt?
Alle de breve, du sendte til USA for at finde din mor…
Mor, skriv nu tilbage til mig.
Hvis du bare fortæller mig, hvor du er, sender jeg dig en stor julegave en dag.
Jeg sender dig et billede, jeg tog for nylig.
Det var en smuk dag, og jeg tænkte på dig hele dagen.
Kom nu, skynd dig.
POST
RETURNERET
De blev returneret som "ukendt modtager".
Men missiler behøver jo ikke at finde en modtager, vel?
Du tror vist,
at jeg er et barn, der prøver at sende en atombombe mod sin egen mor.
Du tager fejl.
Jeg ville være den mest magtfulde person i verden.
Og hvordan ville jeg gøre det?
Ved diskret at trykke på en knap.
Nogle praler af at have verdens stærkeste militær
og af deres landområder, ressourcer og våben.
Men jeg trykker på knappen, uden at nogen opdager det,
og bliver større end selv USA’s præsident.
Hvorfor ikke?
USA har intet imod at starte krige,
der kan koste millioner af liv i andre lande
bare for at beskytte sig selv mod en mulig trussel.
Du spildte tiden på at løbe rundt for at standse denne krig.
Men i sidste ende er det mig, der skaber ægte fred.
Når jeg trykker på knappen,
vil hele verden glemme alt om en krig på Koreahalvøen.
De vil kun tænke på én ting.
Fred. Intet andet end fred.
De næste tusind år
vil menneskeheden huske denne aften.
Du tror, du er en gud, gør du ikke?
Ja, jeg kan mærke begejstringen.
Hvad kan begejstre mere end det her?
Men, svigermor,
har du nogensinde tænkt på, at nogen kunne prøve at stoppe dig?
De har fastfrosset dine konti i skuffeselskaberne.
Det er ligegyldigt.
Og mor,
jeg har lige modtaget en anholdelsesbegæring fra retten.
ANHOLDELSESBEGÆRING
Du er anholdt som mistænkt i mordet på Jang Junik.
Ti stille.
Du aner ikke, hvad du snakker om.
Bare hold ud indtil midnat.
Du har ret til en advokat og har ikke pligt til at udtale dig.
Er du blevet vanvittig?
Den sande oprindelse af de penge, du sendte Kim Yongjun i Yeo Mijis navn.
Listen over de smuglede våben med serienummeret på Kim Yongjuns pistol.
Jeg lyttede til alle optagelser fra dit og Juniks værelse
før og efter hændelsen, mens jeg var i Tyskland.
Opret en konto i Munjus assistents navn, og send pengene derigennem,
så vi kan bruge det som bevis senere.
YEO MIJI
Du kan ikke forestille dig, hvordan jeg havde det,
da jeg fandt serienummeret på den pistol, Kim Yongjun brugte til
at skyde min bror, på din liste over smuglede våben.
Tror du, det er nok til at smide mig bag tremmer?
Du græd…
…den dag, det skete.
På Juniks værelse.
Hr. Jang Junik!
Lige indtil telefonen ringede.
Du dræbte ham ikke for min skyld.
Mente du virkelig, at jeg var så ussel?
Bare én gang…
Bare én gang ville jeg have en rigtig samtale med dig, mor.
Men nu kan vi vel tale sammen hos anklagemyndigheden.
Der er en anklager her, der er opsat på at anholde mig.
Han tror vist, han har frit spil. Kom og tag dig af det.
Kystvagten er lige i hælene på os. Du bør flygte.
Vi flygter ikke.
Vi kæmper.
I er omringet af kystvagten. Stands straks jeres fartøj, og afvent.
Jeg gentager, stands straks jeres fartøj, og afvent.
Kalder alt mandskab.
Alle mand på deres poster. Vi bliver forfulgt.
Alle mand, gør klar til kamp…
Dette skib har to direkte linjer til Nordkorea.
Den ene er i kontrolrummet, hvor vi lige var,
og den anden er ovenpå i min mors soveværelse.
Vi ringer til Kim Hansang derfra og siger, at kontiene er fastfrosset,
og prøver at overtale ham til at vende ubåden om.
ADGANG FORBUDT
ASEOM
Anmoder om forstærkning! Besætningen gør modstand med tunge våben!
Anmoder om forstærkning!
Fang dem.
-Dræb dem, hvis det er nødvendigt. -Javel.
Junsang.
Jeg skal nok klare mig.
Selvfølgelig. Du skal nok klare den.
Munju.
Tryk ét på telefonen, så får du fat i ham.
Gå.
Vend ubåden om.
Da jeg var barn…
…var Junik alt, jeg havde.
Jeg ville altid bare gerne være halvt så god som ham.
Da han døde, var det det første, jeg tænkte:
"Bare…
…vær halvt så god som ham."
Junsang, du skal nok klare den.
Hold ud.
Jeg er straks tilbage.
Gå.
Vi har fundet det skib, Seo Munju er på.
Find hende, og bring hende tilbage for enhver pris.
Men du vil stadig blive stillet til ansvar for kidnapningen af efterretningschefen,
bombningen af hans bolig og skyderierne.
Sørg for at komme tilbage.
Fang hende!
-Hun gik den vej. Tjek overalt. -Ja.
Åbn den.
Hallo, bag dig!
Skynd jer! Hvor er hun?
Jeg troede, jeg ville dø, før jeg så dig igen.
Jeg sagde jo, jeg ville være her.
Det nærmer sig med over 700 knob.
-Et jagerfly. -Her er status.
-Skal vi slå alarm? -Kontakt kontrolrummet.
Noget nærmer sig fra nordøst. Sandsynligvis et jagerfly.
Hvad skal vi gøre?
Luftvåbnets jagerfly er i luften. Du skal af sted nu.
START
Er betalingen klar?
Betalingen gennemføres ikke.
USA har fastfrosset alle Aseom Shippings konti forbundet med Idisha.
Vent, hvem er det?
Det er Seo Munju. Jeg er tidligere FN-ambassadør.
Åh, forkvinde Lims besværlige svigerdatter.
Du skal vende ubåden om.
Forkvinde Lim Okseon planlægger
at affyre et atommissil mod USA på egen hånd.
Hvis hun lykkes, vil Idisha og Nordkorea
blive mødt af massiv og vilkårlig gengældelse.
Skaderne vil være ubeskrivelige.
Atomkufferten er i Idisha.
Den aktiveres først, når betalingen er gennemført.
Forkvinde Lim har også en kuffert.
Det var hendes plan fra starten af.
Når ubåden er leveret til Idisha, vil hun selv trykke på atomknappen.
Vi kommunikerer med ubåden hver anden time.
Kontaktvinduet er først om en time. Er Lim allerede på vej ud i Stillehavet?
Ja.
Vi har sat et overfladeskib ind tæt på ubåden.
Når ubåden er inden for rækkevidde,
sendes ordren i realtid.
Sendes den via kufferten?
-Korrekt. -Så hvis jeg destruerer kufferten,
kan affyringsordren ikke sendes?
Korrekt, men du skal være forsigtig.
Hvis Lim har kufferten,
kan hun have klargjort en dødmandsknap…
Vent, hvad betyder det?
Vi nærmer os målets agterstavn, holder farten,
radaren er fri, og vi gør klar til at angribe.
Smid våbnet.
Træd tilbage.
AFFYRINGSKONTROL
KODEORD
Er du okay?
Hun er deroppe.
Det er ovre, svigermor.
Hvis jeg dør,
vil det automatiske affyringssystem i kontrolrummet starte,
og atommissilet vil blive affyret mod USA.
"En dødmandsknap."
Når ordren gives, affyres missilet efter ti minutter.
For at annullere den skal man indtaste denne kode i kontrolrummet.
Men den er væk nu.
Snart er det hele ovre.
Jeg har brugt hele mit liv på…
…at drømme om dette øjeblik.
Ti minutter, Munju.
Efter at jeg er død.
Der må være en anordning, hvor vi kan indtaste koden.
NØDGENERATOR
Den er her.
Jeg gør det.
Lim Okseon er død. Giv mig affyringskoden.
Den er i atomkufferten.
Kongen af Idisha. Han har også en kuffert, ikke?
Er koden den samme? Det er også vigtigt for ham.
Ja, det er den samme kode. Den skal matche koden til ubåden.
Hallo?
Jeg fik et opkald fra Kim Hansang.
Er du klar?
Deres Majestæt.
Otte, syv…
…tre, fire, ni,
tre, nul, to,
seks, en, fem, fire.
Det var alt.
Det er gjort.
Tak.
-Jeg håber, vi taler sammen igen snart. -I lige måde.
START
Hvad foregår der?
Det er en trykudløst bombe.
Der er også en timer ligesom sidst.
Hvis jeg forlader stedet, eksploderer den.
-Vi kan stoppe den med den rette kode. -Der er over 20 kilo C-4.
Hele fragtskibet er i fare.
Vi må evakuere folk.
Det virker ikke.
Gå. Sig, at de skal evakuere nu.
Hvad med dig?
Jeg prøver at desarmere bomben.
Jeg går ingen steder.
Hvis jeg har otte minutter tilbage,
vil jeg bruge dem alle med dig.
Jo mere presserende opgaven er, jo langsommere bevæger jeg mig.
Som om jeg laver noget helt almindeligt i et almindeligt øjeblik.
Bare gør, som du gjorde før.
Langsomt,
som om det ikke er noget særligt.
Det kan jeg ikke. Jeg vil blive her.
Der er mange mennesker dernede.
Fred. Alles sikkerhed.
Tænk på det, du vil beskytte, Munju.
Jeg har ikke brug for fred mere.
Hvis jeg går ud ad den dør,
vil jeg leve i helvede for altid.
Munju, giv mig en chance.
En chance for at desarmere bomben.
Sidste gang sprang bomben alligevel.
Men du kom ikke til skade, og jeg fandt tilbage til dig.
Gå til ham. Chefen for specialstyrkerne.
Kom tilbage med en bombeekspert.
Tre minutter derhen og tre tilbage.
Selv hvis jeg kun får ét minut med dig, kommer jeg tilbage.
Er her en bombeekspert?
Der er store mængder sprængstof nær maskinrummet!
-Det springer om fire minutter! -Alle enheder skal evakuere.
Evakuér øjeblikkeligt.
Er her en bombeekspert? Der er stadig én derinde!
Slip mig! Nu!
Nej, jeg skal tilbage! Slip mig!
Vi fører dig til en redningsbåd.
Nej, jeg må derhen!
Slip mig nu! Jeg må derhen!
Slip mig nu!
Slip mig!
Munju…
…kom ikke tilbage.
Jeg vil have, at du fortsætter. Stop ikke.
Bare bliv ved.
Bliv ved med at gå fremad.
Jeg kan se dig herfra.
Lad mig blive ved med at våge over dig.
Den vej, du skal gå,
og de mennesker, du vil møde.
Bedstemor.
Jeg tror, jeg havde en drøm.
En drøm, hvor jeg mødte en kvinde, som jeg ville dø for.
Jeg ønskede aldrig at vågne op.
For altid.
Fredssamtaler mellem USA og Idisha er begyndt.
Anshar Nabu, Idishas konge, og FN-ambassadør, Adele Zimmerman,
mødtes i dag på Kirus Alaila Palads for at underskrive en våbenhvile
og for at drøfte tilbagetrækningen af amerikanske tropper…
Er det sandt, at din far var spion?
Min far, Seo Hyeongsik, blev dengang uretfærdigt anklaget af KCIA…
Nej. Svar bare på spørgsmålet. Er det sandt eller ej?
Det er sandt.
Blev du ikke netop anklaget for spionage?
Jeg blev renset for alle anklager,
efter at Yu Unhak blev anholdt for at fabrikere spionsager.
En skandaløs affære med Paik Sanho, en nordkoreansk afhopper.
En usigelig skamfuld lydoptagelse
blev afspillet for hele landet. Var den også fabrikeret?
Partiets navn blev trukket gennem sølet på grund af det.
Alle i landet så det og hørte det.
Hvordan tør du overhovedet vise dig her?
Forklar dig selv, og sig undskyld nu!
Vi har enstemmigt stemt for at ekskludere kandidat Seo Munju
for at have bragt partiets ære i vanry
og have tilsidesat pligten til at værne om værdigheden.
Kandidat Seo Munju! Vent!
Er det sandt, at du havde et forhold til Paik Sanho?
Skal vi se din accept som en indrømmelse af alle skandalerne?
Stoler du stadig på hr. Paik Sanho?
Mit forhold til Paik Sanho, den nordkoreanske afhopper, er sandt.
Jeg mener ikke, at kærlighed til et andet menneske
er noget, der gør nogen mindre værdig.
Men hvis partiet har vurderet,
at mit forhold til ham har plettet dets omdømme,
vil jeg respektere den beslutning.
Når det er sagt, mener jeg virkelig, at Paik Sanho
var mere værdig end nogen af dem, der sad i det etiske udvalg i dag.
Er der mere?
-Uddyb venligst! -Branden på Aseom Shippings fragtskib…
Du har været igennem så meget. Det undskylder jeg.
Vi gennemsøgte hver en tomme af vraget og området omkring,
men vi har stadig ikke fundet Paik Sanhos lig.
Men vi skal nok finde ham uanset hvad.
Det lover jeg.
Jeg vil også gerne sige undskyld.
Det må have gjort ondt
at skulle vælge mellem at overgive nordkoreansk jord til Kina
eller risikere krig for at opnå genforening.
Jeg bad i dagevis til, at jeg ikke skulle træffe det valg.
Men det er præsidentens lod at træffe den slags beslutninger.
Undskyld.
Tak.
På grund af dig kom jeg tilbage fra helvede,
men du mistede alt for meget.
Jeg traf mine egne valg. Det var mine beslutninger.
USA har anmodet om, at du sendes som særlig udsending.
De har brug for din hjælp til at mægle mellem Idisha og Nordkorea
om afvikling af ubåden.
Og de har også nogle spørgsmål om Eagleton-Coldrain-skandalen.
Hvis jeg udtaler mig, vil det så ikke vende folkestemningen mod dig?
Det skal jeg nok tage mig af. Der er meget, jeg vil have dig til.
WASHINGTON D.C.
Vi er der næsten.
Hold det enkelt for præsidenten.
Nordkorea byggede den,
Idisha købte den, og Aseom Shipping forbandt de to.
Når du nævner Eagleton, så nævn også Coldrain og Stella Young.
Vær klar til at tale om at afvikle ubåden, men lad ham selv spørge dig.
Han skal føle sig godt tilpas.
Hør.
Du klarer det her.
Du er da ikke nervøs, vel?
Over det her?
Nej.
Du, jeg…
Jeg har aldrig besøgt Korea, fordi jeg ikke følte, jeg havde nogen,
men nu har jeg vel dig.
Ja.
Du har mig.
Jeg ville være den første til at fortælle dig,
at præsidenten overvejer at give æresmedaljen til Paik Sanho.
Det er rigtigt.
Han var amerikaner.
Du ved,
en del af mig tror,
at han stadig er i live et sted.
Jeg ville ønske, jeg havde mødt ham.
Præsidenten vil se dig nu.
Du.
Du er vores eneste håb nu.
Det må vel betyde,
at vi er på spanden nu.
"En af de bedste samtaler, jeg har haft i årevis."
"En stærk kvinde, der bragte fred til verden."
Så du meningsmålingerne i morges?
Frk. kandidat… Jeg mener, ambassadør, selv om du blev diskvalificeret,
ligger du stadig nummer ét i Det Nye Republikanske Parti
hos alle otte agenturer. Nummer et!
Fald ned, Miji. Og husk nu, jeg ikke længere er kandidat.
Det er ikke kun i Det Nye Republikanske Parti.
Din opbakning blandt alle præsidentkandidater er steget markant.
Registreringen til præsidentvalget er åben indtil næste uge.
Næste uge.
Du kan stadig stille op som løsgænger.
Miji, Changhee, jeg er ikke kvalificeret.
Da jeg stillede op før,
var det kun for at finde ud af, hvorfor min mand døde.
Ikke fordi jeg mente, jeg fortjente at være præsident.
Alligevel.
Hvis du spørger mig,
tror jeg ikke, der findes nogen, der er mere kvalificeret end dig.
Så sig bare til, okay?
Så aflyser jeg straks min flyrejse til USA.
Jeg har ryddet kalenderen helt fra starten.
Hallo. Kend din plads.
-Hun er min ambassadør. -Hun er min ambassadør.
Hallo?
Jeg rejser til Beijing.
Fru præsident.
Jeg har tænkt en del i går aftes.
På hvor afgørende de næste dage, de næste måneder
og de næste år bliver for Koreahalvøens fremtid.
Og på hvor vigtig den næste leders rolle bliver,
når min tid er forbi.
Jeg mener, at det bør være dig.
En, der forstår tidens udfordringer og har styrken til at møde dem.
Jeg overvejer at forlade partiet og finde en måde at støtte dig på,
når jeg er tilbage fra Beijing.
Det tror jeg ikke, jeg kan.
Hvorfor ikke?
Jeg er stadig…
…for knust.
Det er sådan en præsident, jeg ønsker.
En, der har lidt meget,
men har styrken til at komme igennem det og blive stærkere af det.
Selv om du var kandidat for modpartiet,
kan min støtte til dig sende et signal om sammenhold.
En leder, der tager opgaven med at genforene Koreahalvøen på sig,
bør i det mindste kunne gøre det.
Tænk grundigt over det.
Ikke ud fra dit eget synspunkt,
men ud fra et historisk perspektiv.
Jeg havde en drøm. Jeg var denne kvinde.
Jeg troede ikke på Gud,
men jeg bar en kirke i mit hjerte.
Et sted opbygget af søjler ud fra min fars knogler,
vægge pudset op med min mors kød,
gulve vasket rene med min mands blod,
og hvor jeg sendte mit dyrebare lille barns sjæl op til himlen.
Før jeg kom hertil,
begravede jeg min kærlighed i de sorte bakker og bad.
Tag min fred, og giv den til dette land.
Og når der er fred nok til alle, så ingen længere har brug for den,
så giv mig min stakkels, fortabte kærlighed tilbage.
Selv om jeg ikke tror på Gud, tilgivelsens kraft,
kødets opstandelse eller det evige liv,
ved jeg, at han vil leve videre i mig for altid.
Ved min Polaris.
-Seo Munju! -Seo Munju!
DIN KAMP ER VORES KAMP, SEO MUNJU
DU GIVER OS STOR STYRKE
-Seo Munju! -Seo Munju!
Hej.
Mit navn er Seo Munju.
Jeg står her i dag for at annoncere mit kandidatur
til det 22. præsidentvalg i Republikken Korea.
-Seo Munju! -Seo Munju!
TEMPEST
Hvis du eller en, du kender, er i krise eller har brug for støtte, er der hjælp.
Gå ind på Hulu.com/findsupport for at læse mere.
Tekster af: Louise Tang